ewe
Ewe er et kwa-sprog, som tales af ca. 3,1 millioner, hvoraf 2,3 millioner befinder sig i Ghana. Ewe blev i 1800-tallet udviklet til skriftsprog af missionærer, og fungerer i dag som handelssprog og har status som officielt sprog i Ghana og som nationalsprog i Togo. Sproget bruges også i undervisningen.
Både kulturelt og sprogligt kan der med baggrund i den europæiske slavehandel konstateres en påvirkning i caribiske og brasilianske sprog; ordet voodoo stammer fx fra ewe.